Bu layihəni kim təqdim edibdir, nə üçün təqdim olunub? Bu əlavələrin əhalinin təhlükəsizliyi ilə bağlı edildiyi inandırıcı olmadı. Nəyə görə inandırıcı olmadı? Çünki Dövlət qəbul komissiyası binanı təhvil alana qədər, – şübhəsiz, şəhərdəki çoxmərtəbəli binalardan söhbət gedir, – bu sayğa-clar qoyulacaq. Sayğaclarla təchizatı və xətlərə qoşulmaq prosesinin həyata keçirilməsinin, fikrimcə, əhalinin təhlükəsizliyi ilə heç bir əlaqəsi yoxdur. Əksinə, belə görünür ki, Dövlət qəbul komissiyası qəbul edənə qədər orada insanlar həmin binalarda yaşaya, orada qazdan da, sudan da istifadə edə bilərlər. Dövlət qəbul komissiyası binanı qəbul etməyibsə, sabah bir hadisə baş verdiyi halda bunun məsuliyyətini kim daşıyacaq? Komissiya deyəcək ki, mən binanı qəbul etməmişəm, binanı elektrik, qaz və su xətlərinə düzgün qoşmayıblar, normativə, standarta uyğun deyil. Hörmətli komitə bu məsələyə aydınlıq gətirsin. Əgər belə məsələlər həll edilmədən qalacaqsa, bu yenə də əhalimizin başında çatlayacaq.